jkorsvik/nowiki_second_scrape_merged huggingface dataset:
Mercuès vannkraftverk

Mercues vannkraftverk er et vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Mercuès kommune rett vest for byen Cahors, og sør i departementet Lot i den sørlig-sentrale delen av landet, region Midi-Pyrénées.
Operatør er Electricite de France (EDF).


== Se også ==
Liste over verdens største vannkraftverk


== Eksterne lenker ==
Demningene i Auvergne – EDF. Besøkt 14. januar 2012.
Luzech-demningen

Luzech-demningen er en demning med vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Luzech kommune noe vest for Cahors, og sør i departementet Lot i den sørlig-sentrale delen av landet, region Midi-Pyrénées.
Operatør er Electricite de France (EDF).


== Se også ==
Liste over verdens største vannkraftverk


== Eksterne lenker ==
Demningene i Auvergne – EDF. Besøkt 14. januar 2012.
Albas vannkraftverk

Albas vannkraftverk er et vannkraftverk i Frankrike. Den demmer opp øvre Lot, en stor bielv til Garonne. Anlegget ligger i Albas kommune noe vest for Cahors, og sør i departementet Lot i den sørlig-sentrale delen av landet, region Occitanie.
Operatør er Electricite de France (EDF).


== Se også ==
Liste over verdens største vannkraftverk


== Referanser ==


== Eksterne lenker ==
Demningene i Auvergne – EDF. Besøkt 14. januar 2012.
Cambeyrac-demningen

Cambeyrac-demningen er en demning med et vannkraftverk i Frankrike. Den demmer opp elva Truyère helt nederst, like før den munner ut i Lot, som igjen er en stor bielv til Garonne. Anlegget ligger i Brommat kommune, litt nord i departementet Aveyron i den sørlig-sentrale delen av landet, region Midi-Pyrénées.
Operatør er Electricite de France (EDF).


== Se også ==
Liste over verdens største vannkraftverk


== Eksterne lenker ==
Demningene i Auvergne – EDF. Besøkt 14. januar 2012.
Villeneuve-demningen

Villeneuve-demningen er en demning med et vannkraftverk i Frankrike. Den demmer opp den nederste delen av elva Lot, litt før stedet hvor denne munner ut i Garonne. Anlegget ligger nordøst i departementet Lot-et-Garonne i den sørlig-sentrale delen av landet, i regionen Nouvelle-Aquitaine.
Operatør er Electricite de France (EDF).


== Se også ==
Liste over verdens største vannkraftverk


== Eksterne lenker ==
Demningene i Auvergne – EDF. Besøkt 14. januar 2012.
Le Temple-demningen

Le Temple-demningen er en demning med et vannkraftverk i Frankrike. Den demmer opp den nederste delen av elva Lot, like ovenfor stedet hvor denne munner ut i Garonne. Anlegget ligger i kommunen Le Temple-sur-Lot, nordøst i departementet Lot-et-Garonne i den sørlig-sentrale delen av landet, i regionen Nouvelle-Aquitaine. 
Operatør er Electricite de France (EDF). 


== Se også ==
Liste over verdens største vannkraftverk


== Eksterne lenker ==
Demningene i Auvergne – EDF. Besøkt 14. januar 2012.
Pocketful of Rainbows

«Pocketful of Rainbows» er en amerikansk filmsang, skrevet av Fred Wise og Ben Weisman. Elvis Presley fremførte den i Paramount-filmen G.I. Blues fra 1960. Tulsa Maclean (Presley) sang «Pocketful of Rainbows» sammen med Lili (Juliet Prowse), som mimet til Loulie Jean Normans stemme, i en gondolbanevogn.
Elvis Presley spilte den inn i Radio Recorders, Hollywood, 6. mai 1960 Sangen ble utgitt (med Presley alene) på LP-platen G.I. Blues (RCA Victor LSP 2256 (stereo) og RCA Victor LPM 2256 (mono)) i 1960. Produsent var Joseph Lilley.


== Andre versjoner ==
Jimmy Breedlove. Utgitt på CD 2, The Demos (på etiketten Follow That Dream), i 2006. Den fulgte med boken Writing for the King.


== Referanser ==
This is Primitive Hate

This is Primitive Hate er et musikkalbum fra det norske black metal-bandet Tremor, utgitt i 2006.
Albumet er innspilt i Kamfer studios, foruten trommene som ble spilt inn i Weightless Studios. All musikk og lyrikk er skrevet av «S. O. Tremor» (Ole Alexander Myrholt). Albumcoveret er designet av Bjørn Holter. Platen ble utgitt av INRI Unlimited 2006. 


== Sporliste ==
«Preludium»
«Å Tie og Tenke Kan Ingen Krenke»
«Korsbærerfaen!»
«Wir Sind Belogen und Betrogen»
«Umwerthung aller Werthe!»
«Y.R.B.I.N.C.T.M»
«Extinction»
«Winds of Hades»
«Nihilisme som Virkemiddel»
«Jeg Tømmer Min Vredes Skål»
«Postludium»


== Besetning ==
S.O. Tremor (Ole Alexander Myrholt) –  vokal, gitar, trommerGjesteartisterSilje Nordeng Andersen – vokal
Stine Nordeng Andersen – vokal
Stian Nordal Jensen – gitar
Hans Jakob Øksne – piano


== Referanser ==
Lipsynced with Satan

Lipsynced with Satan er en EP fra det norske black metal-bandet Tremor.
Ep-en ble utgitt i august 2008 av INRI Unlimited. Platen inneholder to covere, «Von» av amerikanska Von og «Satan My Master» av svenske Bathory. Øvrige spor er skrevet av vokalisten, Ole Alexander Myrholt. Hans-Aage Holmen spiller bass.Coveret er designet av Christian Myrholt Krogtoft.


== Sporliste ==
«Lipsynced with Satan»
«Helvete»
«Von» (av Von)
«Satan My Master» (av Bathory)
«I Vampiri di Praga»


== Referanser ==
Le Matinée de Enfer

Le Matinée de Enfer er et musikkalbum fra det norske black metal-bandet Tremor, utgitt i 2007.


== Sporliste ==
«Cunning; Just Like Lucifer»
«The Antithesis of God»
«Pro Indulgence/Con Abstention»
«Amor Fati; Let that be My Love Henceforth!»
«Sanguinary, Insatiate and Deteriorated»
«Mixed Opinions and Maxims»
«Metaphysical Faith; Your God Remains Dead!»
«Digtets Aand»
«Norge»
«A Moment of Pure Catharsis»
«The Conqueror Worm»
«Every Word is a Prejudice»
«A Liberating Will to Succeed»
«And Revile the Whole; It's Vengeance!»
Antarktispetrell

Antarktispetrell (Thalassoica antarctica) er den eneste arten i slekten Thalassoica i familien stormfugler (Procellariidae). 


== Utbredelse ==
Ved Svarthamaren i Dronning Maud Land, der Norsk polarinstitutt driver den ornitologiske feltstasjonen Tor, finnes verdens største bestand av antarktispetrell med nærmere 250 000 hekkende par. Ellers forekommer den hovedsakelig ved Rosshavet og Weddellhavet i Antarktis. 


== Utseende ==
Antarktispetrellen måler gjennomsnittlig 42 cm i lengde og er en stor, mørkbrun- og hvitfarget petrell med kompakt kropp og lange, smale vinger. Hode, rygg og stjertspissen er mørkbrun. Fremkanten og vingespissen på oversiden av vingen, og fremkanten på undersiden av vingen er mørkbrun, mens resten av vingen er hvit. Halepartiet innenfor den mørke stjertspissen er hvitt og bortsett fra det mørke hodet og fremre del av brystet er resten av undersiden hvit. 


== Hekking ==
Den hekker i kolonier og bygger sitt rede av innsamlet materiale direkte på klipper. Som andre arter i familien legger den ett egg per hekkesesong som den ruger i 40–48 døgn. Ungen blir flygedyktig etter 42–47 døgn.


== Føde og atferd ==
Føden består hovedsakelig av fisk, krill og små blekkspruter. Antarktispetrellen fanger vanligvis sin føde svømmende på vannflaten, men den er også i stand til å dykke.


== Referanser ==


== Litteratur ==
Shirihai, Hadoram (2007). A complete guide to Antarctic wildlife (engelsk) (2 utg.). London: A&S Black Publishers Ltd. s. 144–145. ISBN 978-0-7136-6406-5. 


== Eksterne lenker ==
(en) Antarktispetrell – oversikt og omtale av artene i WORMS-databasen 
(en) Antarktispetrell i Global Biodiversity Information Facility 
(no) Antarktispetrell hos Artsdatabanken 
(en) Antarktispetrell hos Fossilworks 
(en) Antarktispetrell hos ITIS 
(en) Antarktispetrell hos NCBI 
(en) Kategori:Thalassoica antarctica – bilder, video eller lyd på Wikimedia Commons 
Thalassoica antarctica – detaljert informasjon på Wikispecies
Tormod Førland

Tormod Ernst Dittmar Førland (født 6. juni 1920 i Høyland (Sandnes), død 10. november 1995 i Trondheim) var en norsk kjemiker og professor med arbeider innen uorganisk og fysikalsk kjemi.Etter examen artium ved Kongsgård skole i Stavanger i 1940 ble han siv.ing. i kjemi ved NTH 1946 og fikk sin dr.techn. i 1958. I USA var han ved Carnegie Institute of Technology og Pennsylvania State University 1947-50 før han var tilbake ved NTH sitt institutt for silikat- og høytemperaturkjemi 1950-54, gjesteprofessor ved Penn State 1954-57, NTNF-stipendiat 1957-59, dosent 1959-63 og professor i fysikalsk kjemi 1964-78. Han hadde forskerår ved University of Maryland 1983-84.
Han bygde frem til 1960 opp den såkalte «saltsmelteskolen» sammen med  Håkon Flood og Kai Grjotheim ved NTH, der de laget måter å måle oksygen-ionets aktivitet i saltsystemer.
Fra 1960 jobbet han med elektrokjemi og var interessert i irreversibel termodynamikk, elektrolyse av vann, muskelkontraksjoner og telehiv.
Ellers etablerte han i samarbeid med Direktoratet for utviklingssamarbeid utveksling av studenter og forskere med Kenya og Tanzania (University of East Africa, 1967), og var med i Pugwash-bevegelsen.
Han var gift med kjemilektor ved NTH, Katrine Seip (1922–98), datter av professor Didrik Arup Seip.


== Verv og utmerkelser ==
Æresdoktor ved universitetet i Dar-es-Salaam 1990
Norsk Kjemisk Selskaps medalje til minne om Guldberg og Waages massevirkningslov 1988
Gunnerusmedaljen 1991 sammen med kona Katrine for utvekslingen til Afrikas universiteter
medlem av Norsk Kjemisk Selskap, Norges Tekniske Vitenskapsakademi, Det Kongelige Norske Videnskabers Selskab og Det Norske Videnskaps-Akademi
styremedlem i Norges allmennvitenskapelige forskningsråd


== Utgivelser ==
Tormod Førland (1945). Elementær kjemi. Norsk Korrespondanseskole. 
Tormod Førland (1956). Fysikk og kjemi for framhaldsskulen. Fabritius forlag. 
Tormod Førland (1961). Thermodynamic properties of fused salt. Inst. for kjemi, NTH. 
Gunnar Mjaaland, Sverre Solberg og Tormod Førland, red. (1966–1969). Naturen og mennesket. Fabritius forlag. 
Tormod Førland og Marit Gusdal Hansen (1974). Anvendt fysikk og kjemi. Husstellboka. 
Tormod Førland og Thorbjørn Urdahl (1974). Fysikk for ungdomsskolen. 
Katrine Seip Førland, Tormod Førland og Signe Kjelstrup (1983). Laboratoriekurs i fysikalsk kjemi. Tapir Akademisk Forlag. 
Tormod Førland og Abdallah Makange (1983). Corrosion and corrosion protection. Dar-es-Salaam. 
Katrine Seip Førland, Tormod Førland og Signe Kjelstrup (1988). Irreversible Thermodynamics. Theory and Applications. Wiley. 


== Referanser ==


== Eksterne lenker ==
Tormod Førland og Katrine Seip Førlands private arkiv finnes ved NTNU Universitetsbiblioteket
Flåmsvassdraget

Flåmsvassdraget er et vassdrag i kommunene Aurland og Ulvik i Vestland og Hol i Viken. Kun et lite område av nedbørfeltet ligger i Hol.
Rundt 60 % av nedbørfeltet ligger over 1 250 moh, og Flåmsvassdraget er derfor et typisk høyfjellsvassdrag. Hovedelva strekker seg langs Moldåna og Flåmselvi, de største sideelvene er Vindedøla og Myrdøla. De største innsjøene er Klevavatnet (1,1 km², regulert) og Nedre Grøndalsvatn (0,9 km²), begge langs Moldåna. Langs vassdraget ligger to mindre kraftverk - Kjosfoss kraftverk ved Kjosfossen og Leinafoss kraftverk ved Flåmsgjelet sør for Flåm. Oslo lysverker la i 1976 frem forslag om kraftutbygging i vassdraget, kommunen gikk mot på bakgrunn av erfaringene med den store utbyggingen av Aurlandsvassdraget. Vassdraget ble vernet mot videre kraftutbygging i 1986 gjennom Verneplan III for vassdrag.

Vassdraget har utspring ved Omnsbreen nord for Hardangerjøkulen, 1 765 moh. I den øvre delen renner elva Moldåna mot vest og deretter nordvest gjennom en brei dal med mange vatn. Bergensbanen går langs denne delen av elva, Hallingskeid stasjon ligger mellom Høghellervatnet og Nedre Grøndalsvatnet. Også Rallarvegen følger hovedvassdraget. Nedenfor Reinungavatnet ved Myrdal heter elva Flåmselvi og stuper gjennom Kjosfossen ned i Flåmsdalen, og snur mot nord. Flåmsdalen er trang, og elva renner gjennom en rekke fall med strykpartier i mellom. Elva munner ut ved tettstedet Flåm i innerst i Aurlandsfjorden. Flåmsbana går langs elva fra Myrdal til fjorden.


== Innsjøer ==


== Fosser ==
De fleste fossene i Flåmsvassdraget befinner seg langs Flåmsdalen. Noen av de høyeste fossene er:


== Referanser ==
Hilde Grythe

Hilde Grythe (født 18. juli 1955 i Oslo) er en norsk skuespiller.


== Biografi ==
Hun filmdebuterte allerede som spedbarn i Nils R. Müllers Kvinnens plass (1956). Grythe var engasjert ved Teatret Vårt 1983–1985, Nationaltheatret 1985–1986, Fjernsynsteatret 1986–1989 og deretter frilanser. Hun fikk sitt gjennombrudd som Hippolyta/Titania i En midtsommernattsdrøm i 1988 på Rogaland Teater. Grythe har gjestespilt på Nordland Teater i tittelrollen i Knut Hamsuns Victoria og som Nora i Henrik Ibsens Et dukkehjem. I 1996 spilte hun hovedrollen i Oslo Nye Teaters oppsetning av Fjodor Dostojevskijs Idioten.Grythe spilte i 1986 hovedrollen i filmene Drømmeslottet og Plastposen. I 1996 spilte hun hovedrollen i Tashunga. Grythe har også medvirket i TV-serien Jul i Blåfjell (1999).


== Familie ==
Hilde Grythe er datter av programsekretær Odd Grythe (1918–1995) og skuespiller/regissør Kirsten Sørlie (1926–2013). Hun er gift med fiolinisten Terje Tønnesen i hans andre ekteskap.


== Filmografi ==

1956 – Kvinnens plass

1986 – Drømmeslottet

1986 – Plastposen

1994 – Fredrikssons fabrikk – The movie

1995 – Kristin Lavransdatter

1996 – Tashunga

1998 – Red Indian

2007 – Tatt av kvinnen


== Barne-TV ==
1991 - Operasjon popcorn


== Fjernsynsteatret ==
1986 - Peer Gynt
1987 - Carl Lange
1988 - Kollisjonen
1989 - Den vegelsinnede
 1990 - Den spanske flue


== TV-serier ==
1991 - Fedrelandet
1999 - Jul i Blåfjell
2006 - Hotel Cæsar
2007 - Thomas P.


== Dubbing ==
1991 - Verdens største tufs (Prinsesse Alexea, Bondens kone og Skogvokterkona)
1993 - I Mummidalen (Mymlen)


== Referanser ==


== Eksterne lenker ==
(en) Hilde Grythe på Internet Movie Database 
(en) Hilde Grythe hos The Movie Database
Gøs Herreder

Gøs Herreder (nordfrisisk: Gooshiird, tysk: Goesharde) var to herreder i det sydvestlige Slesvig, som hørte til den danske sysseldeling.
Med innvinning av nytt land ved Vestkysten, ble Gøs herred delt i Nørre Gøs Herred og Sønder Gøs Herred. Grensen mellom de to ble Arlåen (tysk Arlau). Her bosatte seg i middelalderen også en del nordfrisere fra de frisiske naboherreder Udlande. Områdets frisiske dialekt kalles Gøsherredfrisisk. I herredene Kær, Nørre- og Sønder Gøs Herred gjaldt Jyske Lov, mens de frisiske marskegnene i kong Valdemars jordebok betegnet Udland, eller Utland, var underlagt den frisiske lex frisionum.


== Referanser ==
Nordal Wille

Johan Nordal Fischer Wille (født 28. oktober 1858 i Hobøl, død 4. februar 1924 i Kristiania) var en norsk botaniker og naturverner.Etter examen artium ved Peter Qvams skole 1874 i Christiania, studerte han til lærer, men møtte botanikerne Axel Blytt og W. C. Brøgger, så da ble det ferskvannsalger. Etter å ha dosert ved Universitetet i Stockholm 1883–89 ble han botanikklærer ved Den høiere landbruksskole på Ås 1889–93, så ved Det Kongelige Frederiks Universitet som professor 1893–1924, samt bestyrer for botanikklabben 1895–1905 og Botanisk hage (Oslo) 1898–1924. Wille ville ha universitetet til Tøyen mens Kristine Bonnevie stod bak Blindern-blokken. Det ble flere ekspedisjoner, blant annet til Puerto Rico for å fange alger.
Wille var i 1894 med på etablere «Biologen», en forsknings-stasjon i Drøbak. Han var faglig rådgiver da man utferdiget Naturfredningsloven av 1910 og var i 1914 med på å starte  det som i dag er Norges Naturvernforbund, den gang Landsforeningen for naturfredning. Lokalpolitiker for Høyre var han, redaktør for Nyt Magazin for Naturvidenskaberne, i ledelsen for Selskabet Havedyrkingens Venner, arrangør av sommerkurs for folkeskolelærere, og aktiv foredragsholder i Arbeiderakademiene.


== Utmerkelser ==
St. Olavs Orden ridder i første klasse 1904
Nordstjerneordenen, kommandør i andre klasse
Fridtjof Nansens belønning for fremragende forskning 1918


== Referanser ==
Vršac

Vršac er en by i det nordøstlige Serbia. Innbyggertallet (pr. 2011) er 51 217 i hele kommunen og 35 701 i selve byen. Byen ligger i Banatregionen i den autonome provins Vojvodina. Den ligger i et jordbruksområde som er spesielt kjent for sin vinproduksjon. Byen ligger 80 km fra Beograd og bare 14 km fra grensa til Romania.
Byen er sete for Banat eparki, som er et bispedømme innen den serbisk-ortodokse kirke. Kirken har også to kloster i byen, Mesić kloster fra det 13. århundre og  Središte kloster, som er under oppbygging.
Sportshallen Millennium Center ble åpnet i 2001. Den har 3600 sitteplasser og er hjemmearena for byens basketballklubb, KK Hemofarm. Hallen ble brukt under EM i basketball 2005 og under Håndball-EM 2012 for menn.
Hemofarm Group har sitt hovedkontor i byen. Det er et farmasøytisk konsern grunnlagt i 1960 med fabrikker over hele Serbia og over 3000 ansatte. 


== Steder i kommunen ==
Disse stedene ligger i Vršac bykommune:

Gudurica (Гудурица)
Izbište (Избиште)
Jablanka (Јабланка)
Kuštilj (Куштиљ)
Mali Žam (Мали Жам)
Malo Središte (Мало Средиште)
Markovac (Марковац)
Mesić (Месић)
Orešac (Орешац)
Parta (Парта)
Pavliš (Павлиш)
Potporanj (Потпорањ)
Ritiševo (Ритишево)
Sočica (Сочица)
Straža (Стража)
Šušara (Шушара)
Uljma (Уљма)
Vatin (Ватин)
Veliko Središte (Велико Средиште)
Vlajkovac (Влајковац)
Vojvodinci (Војводинци)
Vršački Ritovi (Вршачки Ритови)
Zagajica (Загајица)


== Galleri ==

		
		
		


== Eksterne lenker ==
Offisielt nettsted 
(en) Vršac – kategori av bilder, video eller lyd på Commons
Redman

Reginald Noble, eller Redman, (født 17. april 1970) er en amerikansk artist, kjent for sangene How to roll a blunt og Smoke Buddha blant andre. Sammen med Method Man ga han ut albumet Blackout i 1999 og oppfølgeren Blackout 2 kom i 2009. Redmans mest kjente album er Muddy Waters!. Selv om albummet Mal:Doc's da Name. er hans mest solgte. Han opptrer ofte med Method Man og andre artister fra gruppa Wu-Tang Clan.


== Sanger (utvalg) ==
Lets Get Dirty (I Can't Get In Da Club)
Put It Down
Merry Jane
Time 4 Sum Aktion
Whateva Man


== Referanser ==


== Eksterne lenker ==
Offisielt nettsted 
(en) Redman – kategori av bilder, video eller lyd på Commons 
(en) Redman på Internet Movie Database 
(da) Redman på Scope 
(fr) Redman på Allociné 
(en) Redman på AllMovie 
(en) Redman hos The Movie Database 
(en) Redman på Apple Music 
(en) Redman på Discogs 
(en) Redman på Discogs 
(en) Redman på MusicBrainz 
(en) Redman på Spotify 
(en) Redman på Songkick 
(en) Redman på Genius — sangtekster 
(en) Redman på AllMusic 
(en) Redman på AllMusic 
Redman på Twitter 
Redman på Facebook 
Redman på Myspace
Sondre Kristenstuen

Sondre Kristenstuen (født 5. november 1992) er en norsk telemarkskjører, som representerer Nordre Land Idrettslag.
Han fikk bronse i klassisk sprint i junior-VM i skidisiplinen telemarkskjøring i Kreischberg i 2009.I februar 2011 vant han 2 gull i junior-VM i Hafjell, først i storslalåm foran Thomas Sand Nordberg, deretter i sprint foran tyske Tobias Müller.


== Referanser ==


== Eksterne lenker ==
(en) Sondre Kristenstuen – FIS (telemarkskjøring)
International Software Technology

IST (forkortelse for International Software Technology) er et nordisk selskap som leverer administrative og pedagogiske IT-løsninger. Selskapet ble etablert i 1985.
Selskapet har totalt 205 ansatte, leverer til over 400 kommuner og er Nordens største leverandør av IT-løsninger for skoler og insitusjoner i hele utdanningsløpet fra barnehage til universitet. ISTs virkeområde er innen utvikling og vedlikehold og brukerstøtte.  
Konsernet består av moderselskapet IST International Software Technology AB, lokalisert i Sverige, med datterselskapene IST International Software Technology AS (Norge), IST Sverige AB, IST International Software Technology ApS (Danmark), IST International Software Technology Inc(USA) og IST Software Technology (Shanghai, Kina).


== Eksterne lenker ==
ist.com
Haaken Hasberg Gran

Haaken Hasberg Gran (født 17. april 1870 i Tønsberg, død 2. juni 1955 i Oslo) var en prisbelønt norsk botaniker, kjent for sin forskning på plankton. Han fremsatte i 1923 en teori om hvorfor det er mest plankton om våren, men teorien har senere blitt motbevist. 
Etter examen artium fra Kristiania katedralskole 1888 tok han en cand.real. fra Det Kongelige Frederiks Universitet i 1894 og fikk jobb som assistent ved Botanisk hage (Oslo) der han med Nordal Wille (1858–1924) som mentor, over en treårsperiode studerte alger i Tønsbergfjorden der han kom fra, såvel som i Kristianiafjorden.  Fra 1897 var han assistent i havfiske under konservator Johan Hjort (1869–1948), og fant mye plankton da han var på båtturene, og ble da kjent med Fridtjof Nansen som også ga ham mye plankton. Til sin doktorgradsavhandling i 1902 benevnt Das Plankton des norwegischen Nordmeeres fant han plankton på «Michael Sars» som gikk i rute 1900-04. Han var ved Bergens Museum 1901–1905 før han i 1905 ble professor ved Det Kongelige Frederiks Universitet der han og Thekla Resvoll jobbet med botanikklabben.  I 1910 fikk han være med John Murray på Michael Sars-ekspedisjonen han finansierte
For Guldbergs Akademiske Kor, der han var formann, diktet han «Realister, kamerater». Han var sønn av marinekaptein August Kriegsmann Gran (1844–1895) og Agnes Hasberg (1846–1928), og ble i 1897 gift med ho Margrethe Kristofa Holm (1877–1932). Haaken var søskenbarn til polarforsker Tryggve Gran og tremenning til litteraturhistoriker Gerhard Gran.  Se forøvrig Gran (slekt).


== Utmerkelser ==
Innvalgt i Det norske Videnskaps-Akademi i 1904
Fridtjof Nansens belønning for fremragende forskning 1919


== Referanser ==
Kissin’ Cousins (sang)

«Kissin' Cousins» er en rask amerikansk filmsang, skrevet av Fred Wise og Randy Starr. Den ble fremført av Elvis Presley i MGM-filmen Kissin' Cousins fra 1964. Fetterne Josh Morgan/Jodie Tatum (begge spilt av Presley) sang «Kissin' Cousins» på en gårdsplass, mens mange mennesker danset rundt.
Instrumentalsporet ble spilt inn 5. september 1963 i RCA Studio B, Nashville. Presley la på sang 10. oktober 1963. Den ble utgitt på LP-platen Kissin' Cousins (RCA Victor LSP 2894 (stereo) og RCA Victor LPM 2894 (mono)) samt på singlen RCA Victor 47-8307 i 1964. MGM-produsenter var Gene Nelson og Fred Karger.


== Andre versjoner ==
Malcolm Dodd. Utgitt på CD 2, The Demos (på etiketten Follow That Dream), i 2006. Den fulgte med boken Writing for the King.


== Listeplasseringer ==


== Referanser ==
Didier Dinart

Didier Dominique Dinart (født 18. januar 1977) er en fransk håndballtrener og tidligere profesjonell håndballspiller. Han spilte for flere klubber i Frankrike og Spania, bl.a. den spanske håndballklubben BM Ciudad Real. Han spilte i posisjonen strek, og var også en del av det franske håndballandslaget.
Han spilte på laget som vant VM 2001, EM 2006, OL 2008, VM 2009, EM 2010, VM 2011, OL 2012. Han var assistenttrener for det franske landslaget fra 2012 til 2016, også laget som vant gull i EM 2014. Fra 2016 til 2020 var han hovedtrener fror Frankrike.
Han representerte også Frankrike under Håndball-EM 2012 for menn i Serbia.


== Referanser ==


== Eksterne lenker ==
(de) Didier Dinart – Munzinger Sportsarchiv 
(en) Didier Dinart – Olympedia 
(en) Didier Dinart – Sports-Reference (OL-resultater – arkivert) 
(fr) Didier Dinart – Frankrikes olympiske komité 
(en) Didier Dinart – Det europeiske håndballforbundet (EHF)
Lars Emil Hansen

Lars Emil Hansen (født 28. oktober 1976 i Fredrikstad) er en norsk kulturhistoriker og museumsmann. Han er direktør ved Oslo Museum.
Hansen er utdannet kulturhistoriker og avla i 2004 hovedfag i kulturhistorie/etnologi ved Universitetet i Oslo. Han har arbeidet ved Oslo Museum som konservator og avdelingsleder, og vært redaksjonsmedlem for Fortidsminneforeningen for Oslo og Akershus sitt magasin Fremtid for fortiden.
Han har særlig arbeidet med 1800- og 1900-tallets sosial- og kulturhistorie, arkitektur, byplanlegging, multikulturell urbanitet samt urbane endringsprosesser.
Hansen var i 2004 engasjert som universitetslektor  i kulturhistorie ved Universitetet i Oslo, og har siden virket som timelærer og sensor i kulturstudier og orientalske språk. 
I 2011 ble han direktør for Oslo Museum etter en kort periode som konstituert direktør.


== Referanser ==


== Eksterne lenker ==
(no) Publikasjoner av Lars Emil Hansen i BIBSYS